CELEX: E2020P0002
Language: fi
Date: 2020-04-03 00:00:00
Title: Borgarting lagmannsrettin 3. huhtikuuta 2020 päivätty pyyntö saada EFTAn tuomioistuimelta neuvoa-antava lausunto asiassa Norjan hallitus v. L (Asia E-2/20) 2020/C 234/03

16.7.2020   
            
            
               FI
            
            
               Euroopan unionin virallinen lehti
            
            
               C 234/3
            
         
      Borgarting lagmannsrettin 3. huhtikuuta 2020 päivätty pyyntö saada EFTAn tuomioistuimelta neuvoa-antava lausunto asiassa Norjan hallitus v. L
      (Asia E-2/20)
      (2020/C 234/03)
      Borgarting lagmannsrett (Borgartingin muutoksenhakutuomioistuin) on esittänyt 3. huhtikuuta 2020 päivätyn pyynnön saada EFTAn tuomioistuimelta neuvoa-antava lausunto asiassa Norjan hallitus v. L. Pyyntö saapui tuomioistuimen kirjaamoon 3. huhtikuuta 2020 ja koskee seuraavia kysymyksiä:
      
                  1.
               
               
                  Onko direktiivin 2004/38/EY johdanto-osan 27 kappaletta tulkittava siten, että EU-/ETA-maan kansalaisen karkottaminen ja pysyvän maahantulokiellon antaminen on direktiivin 2004/38/EY vastaista, vaikka kyseisellä henkilöllä on 32 artiklan 1 kohdan nojalla mahdollisuus hakea maahantulokiellon poistamista?
               
            
                  2.
               
               
                  Miten 32 artiklan 1 kohdan ilmaisu ”aineelliset olosuhteet ovat muuttuneet” on ymmärrettävä, kun karkottaminen perustuu EU-/ETA-maan kansalaisen henkilökohtaisiin ominaisuuksiin?
               
            
                  3.
               
               
                  Jos oletetaan, että karkottamisen perusteena olevat EU-/ETA-maan kansalaisen henkilökohtaiset ominaisuudet eivät muutu, onko karkottaminen ja pysyvä maahantulokielto tällaisissa tapauksissa ristiriidassa direktiivin 2004/38/EY kanssa?
               
            
                  4.
               
               
                  Miten 27 artiklan 2 kohdan vaatimus, jonka mukaan karkottamisen on oltava oikeasuhteinen toimenpide, on ymmärrettävä suhteessa EU-/ETA-maan kansalaisen karkottamiseen ja pysyvään maahantulokieltoon silloin, kun kyseisellä henkilöllä on perhe ja lapset maassa, josta hänet karkotetaan? Estääkö direktiivi tällaisissa tapauksissa karkottamisen ja pysyvän maahantulokiellon antamisen?
               
            
                  5.
               
               
                  Kuinka paljon painoarvoa olisi annettava sille, ettei henkilö ole syyllistynyt rikoksiin rangaistusta suorittaessaan, ja myönteiselle kehitykselle ehdonalaiseen vapauttamisen jälkeen, kun määritetään, onko kyse 27 artiklan 2 kohdassa tarkoitetusta ”todellisesta, välittömästä ja riittävän vakavasta uhasta”?